मुंबई, कांग्रेस की मुंबई इकाई के प्रमुख संजय निरुपम ने बुधवार को एक विवादित बयान दिया. महाराष्ट्र के स्कूलों में प्रधानमंत्री नरेन्द्र मोदी की जिंदगी पर बनी लघु फिल्म दिखाने के राज्य सरकार के फैसले की आलोचना करते हुए उन्होंने मोदी को 'निरक्षर' करार दे दिया. बीजेपी नेताओं ने निरुपम के बयान पर कड़ा विरोध जताया है. बीजेपी की महाराष्ट्र इकाई की प्रवक्ता शाइना एनसी ने निरुपम को 'मानसिक तौर पर विक्षिप्त' करार दिया.